ด่วน! ตำรวจฉีดน้ำสกัดม็อบ “ราษฎร” ฝ่าแนวกั้น ก่อนขอเปิดพื้นที่เจรจาหัวหน้าการ์ด
ด่วน! ตำรวจฉีดน้ำสกัดม็อบ “ราษฎร” ฝ่าแนวกั้น ก่อนขอเปิดพื้นที่เจรจาหัวหน้าการ์ด
ด่วน! ตำรวจฉีดน้ำสกัดม็อบ “ราษฎร” ฝ่าแนวกั้น ก่อนขอเปิดพื้นที่เจรจาหัวหน้าการ์ด
17 พ.ย. 2563

ผู้สื่อข่าวรายงานว่า วันนี้ (17 พ.ย.63) เมื่อเวลาประมาณ 14.20 น. ที่ผ่านมา ที่บริเวณหน้ารัฐสภาได้เกิดเหตุเผชิญหน้ากันระหว่างผู้ชุมนุมกลุ่ม “ราษฎร” ที่ทยอยมารวมตัวกันก่อนเวลานัดหมาย 15.00 น. เพื่อติดตามการพิจารณาร่างแก้ไขรัฐธรรมนูญ กับเจ้าหน้าที่ตำรวจ โดยเจ้าหน้าที่ตำรวจได้เคลื่อนรถน้ำแรงดันสูงสีฟ้า ก่อนจะทำการฉีดน้ำใส่กลุ่มผู้ชุมนุมราษฎรบริเวณแนวกั้น หลังจากที่การ์ดของฝั่งผู้ชุมนุมได้ให้มวลชนรวมตัวกันรื้อลวดหนามและแท่นปูน เพื่อเปิดทางเข้าพื้นที่ชุมนุม
ทั้งนี้ น้ำที่ฉีดใส่ผู้ชุมนุมเป็นน้ำเปล่า แต่ต่อมาเจ้าหน้าที่ประกาศเตรียมใช้น้ำผสมแก๊สน้ำตาฉีดใส่การ์ด โดยตำรวจอีกชุดตั้งแถวพร้อมโล่และกระบอง ขณะที่ฝั่งผู้ชุมนุมได้มีการปาถุงสี พลุควัน เข้ามายังฝั่งเจ้าหน้าที่ ทำให้เกิดเหตุชุลมุนขึ้น
อย่างไรก็ตาม หลังจากนั้นเจ้าหน้าที่ได้ยุติการฉีดน้ำ และให้รถแรงดันสูงเคลื่อนถอยหลังออกไป 30 เมตร พร้อมประกาศขอเปิดพื้นที่เพื่อเจรจากับหัวหน้าการ์ดของกลุ่มผู้ชุมนุม รวมถึงให้สื่อมวลชนออกจากแนวกั้นไปที่ทางเข้ารัฐสภา